Paradiza tanagro

Paradiza tanagro (Tangara chilensis) estas brile plurkolora mezgranda kantobirdo el familio Traŭpedoj. Ĝi apartenas al genro Tangara, kie ĝi estas la tipa specio. 

 Priskribo 
La birdo estas inter 13.5 kaj 15 cm longa, kaj ĉirkaŭ 20.5 g peza. 
Tiu ĉi specio ne havas , inoj kaj iĉoj aspektas same kaj ne distingeblas per nuda okulo. Ili havas hele verdan kapon, ĉielbluajn malsuprajn partojn de la plumaro, kaj plejparte nigrajn suprajn partojn. Depende de la subspecio, la malsupra dorso estas aŭ flava-ruĝa, aŭ pure ruĝa. La beko estas nigra kaj la kruroj grizaj.

 Distribuo kaj habitato 
Arealo de paradiza estas plene en malsekaj tropikaj kaj subtropikaj arbaroj de uesta kaj norda Amazonio en Sudameriko, kie ĝi estas unu el la plej disvastigitaj kaj kutimaj veraj tanagroj. La birdoj renkonteblas en Venezuelo, Peruo, Kolombio, Ekvadoro, Bolivio, kaj Brazilo. Malakorde kun ĝia scienca nomo, la specio tute ne renkonteblas, nek iam renkonteblis, en Ĉilio.

La natura habitato de la specio estas la . En Amazonia regiono la birdoj observeblas en granda spektro de pluvaj praarbaroj kaj  en altecoj ĝis 1300—2400 m super marnivelo.

 Nutriĝo 
Paradiza tanagro estas unu el pli insektovoraj specioj de veraj tanagroj, kaj senvertebruloj formas pliparton de ĝia dieto. La insektojn ĝi prenas de folioj kaj lianoj, saltante de branĉo al branĉo.

 Voĉo 
Kutima kanto de paradiza tanagro estas trilaj kvivitoj. Ĝi ankaŭ havas specialan pariĝan signalon: longan, akran kaj tre altan fajfon "fii".

 Subspecioj 
International Ornithologists' Union agnoskas 4 subspeciojn de paradiza tanagro:
  — sudeosta Venezuelo, Gujano, kaj norda Brazilo;
  — eosta Kolombio, suda Venezuelo kaj norduesta Brazilo;
  — norda centra Peruo (ĉirkaŭ fontoj de rivero Huallaga);
  — sudeosta Kolombio, eosto de Ekvadoro kaj Peruo, uesto de Brazilo kaj uestaj partoj de Brazila Amazonio.

 Referencoj 

Eksteraj ligiloj
 Filmetoj pri paradizaj tanagroj ĉe The Internet Bird Collection + The Macaulay Library
 BirdLife Species Factsheet
 Photo-Medium Res; Article borderland-tours
 Poŝtmarkoj (el Ekvadoro, Gujano, Paragvajo, Surinamo)
 Fotoj pri paradizaj tanagroj  ĉe VIREO

Kategorio:Paseroformaj